Šī gada 18. aprīlī ap pulksten 17.50 Rīgā, Rucavas un Volguntes ielu krustojumā notika sadursme starp diviem transportlīdzekļiem – automašīnu Audi 80 un automašīnu Audi A4. Ceļu satiksmes negadījumā cieta vairākas personas.
Valsts policija aicina atsaukties ceļu satiksmes negadījuma aculieciniekus, kuri var sniegt jebkādu izmeklēšanai noderīgu informāciju, zvanot pa tālruņa numuriem 67086948, 26011035 vai 110!